**Инвестиция дастури доирасида 2021 йилда ишга туширилган ва 2022 йилда ишга тушириладиган ҳудудий инвестиция лойиҳалари ҳамда Экспорт кўрсатгичлари тўғрисида   
МАЪЛУМОТ**

**Ҳудудий инвестиция дастури бўйича.**

**2021** **йил** инвестиция дастури бўйича вилоятда умумий қиймати **3,5** **тлрн. сўм**лик **984** **та** лойиҳалар ишга туширилган ва **8,6** **минг**дан зиёд янги иш ўринлари яратилди.

Хусусан, дастур доирасида:

- Китоб туманида “Kitob ip-yigiruv” АЖ томонидан қиймати 264,6 млрд. сўм бўлган ип-калава ва мато ишлаб чиқариш (иш ўрни 425 та);

- Косон туманида “Koson Baxt Tekstil” МЧЖ томонидан қиймати 35,0 млрд. сўм бўлган матодан тайёр трикотаж маҳсулот ишлаб чақариш (иш ўрни 400 та);

- Муборак туманида “EMG Inter Investments” МЧЖ томонидан қиймати 7,7 млрд. сўм бўлган ун ишлаб чиқариш (иш ўрни 30 та) лойиҳаси ишга туширилди.

2022 йилда ҳудудий инвестиция дастури доирасида 627 та умумий қиймати 5,7 трлн. сўмлик инвестиция лойиҳалари (иш ўринлари 12,3 минг та) шакллантирилиб, келгуси йилда ишга туширилиши режалаштирилган.

Вилоятда 2022 йилдан инвестициялардан самарали фойдаланиш ҳамда экспорт ҳажмларини ошириш бўйича **“пастдан-юқорига”** тамойили асосида, янги тизим йўлга қўйилиб, ишлар ташкил этилади.

Ҳар бир шаҳар ва туманларда истиқболли лойиҳаларни ишлаб чиқувчи **“Лойиҳа гуруҳи”** ташкил этилиб, улар томонидан ҳудуднинг ер ости ва ер усти имкониятлари таҳлил қилиниб, ҳар бир шаҳар ва туманлар кесимида инвестиция ва экспорт Стратегияси ишлаб чиқилади.

Шакллантирилган инвестиция лойиҳаларини молиялаштириш мақсадида салоҳиятли тадбиркорлар иштирокида ҳудудларда **“Холдинг компанияси”** ташкил этилади.

2022 йилда ҳудудий инвестиция дастури доирасида 627 та умумий қиймати 5,7 трлн. сўмлик инвестиция лойиҳалари (иш ўринлари 12,3 минг та) шакллантирилиб, келгуси йилда ишга туширилиши режалаштирилмоқда.

Жумладан, **саноат** йўналишида 4,4 трлн. сўмлик 172 та (иш ўрни 8696 та), **хизмат кўрсатиш** йўналишида 1,0 трлн. сўмлик 334 та (иш ўрни 2556 та) ва **қишлоқ хўжалиги** йўналишида   
352,4 млрд. сўмлик 121 та (иш ўрни 1067 та) лойиҳалар   
2022 йилда ишга туширилади ва мазкур тармоқларнинг ўсиши таъминланади.

Озиқ-овқат саноатини ривожлантиришда Чироқчи, Нишон ва Косон туманлари гўшт ва сутни чуқур қайта ишлашга ихтисослаштириш орқали алоҳида “**Қашқадарё бренди**”ни яратилади.

Пиллачилик кластерларида янги лойиҳаларни ишга тушириш ҳамда модернизация ҳисобига 3 та янги лойиҳа фаолияти йўлга қўйилади. Жумладан, **“Afghan Bazar Silk Carpets Shakhrisabz”** **МЧЖ** қўшма корхонасининг қўлда ипак, жун ва пахта аралашмаларидан гилам тўқиш, **“Yakkabog' silk Production”** **МЧЖ** ва **“Chiroqchi Tolasi”** **МЧЖ** томонидан пиллани қайта ишлаш корхоналари фаолиятини йўлга қўйилади.

*Маҳаллий саноатни ривожлантиришда:*

**- Текстиль ва тўқимачилик саноати** - қиймати 3,5 трлн. сўмлик 38 та лойиҳа, 6,5 минг та янги иш ўрни;

**- Қурилиш материаллар саноати -** қиймати 223,1 млрд. сўмлик 49 та лойиҳа, 453 та иш ўрни;

**- Мебель ва қоғоз саноати -** қиймати 51,0 млрд сўмлик   
17 та лойиҳа, 121 та янги иш ўрни;

**- Кимё ва нефткимё саноати -** қиймати 94,0 млрд сўмлик   
8 та лойиҳа, 249 та янги иш ўрни;

**- Фармацевтика саноати -** қиймати 4,6 млрд сўмлик 2 та лойиҳа, 35 та янги иш ўрни;

**- Озиқ-овқат саноати -** қиймати 289,5 млрд. сўмлик 38 та лойиҳалар (988 та иш ўрни) амалга оширилиши белгиланган.

*Жумладан,* ***2022******йил****да ишга тушириладиган* ***йирик лойиҳалардан:***

- Косонтуманида **“Бунёдкор” МЧЖ** томонидан 41,9 млрд. сўмлик йиллик қуввати 2,0 млн. кв.метр газлама ҳамда   
1,6 минг тонна тўқима мато ишлаб чиқариш лойиҳаси;

- **“Оқсарой текстиль” МЧЖ** томонидан Шаҳрисабз ва Яккабоғ туманларида қиймати 496,0 млрд. сўмлик ип-калава ишлаб чиқариш, Қамаши туманида 114,2 млрд. сўмлик тайёр-трикотаж махсулотлари ишлаб чиқариш лойиҳалари;

**Кичик ва ёшлар саноат зоналари бўйича.**

Вилоятда саноат тармоғини барқарор ривожлантириш учун саноат зоналари фаолиятини кенгайтирилади.

Қарши аэропорти ёнидаги барча инфратузилмага эга  
**120 гектар** майдонда, саноат технопарки ташкил этилади.

Китоб туманида “Ургут эркин иқтисодий зона”си филиалини йўлга қўйилиб, унда алоҳида солиқ, божхона ва ҳуқуқий режимни жорий этиш кўзда тутилган.

***1. Кичик саноат зоналари:***

Қашқадарё вилоятида ҳозирги кунда 78,0 гектар майдонда 28 та кичик саноат зоналари ташкил қилинган. Ушбу саноат зоналарда қиймати 475,7 млрд. сўм бўлган 58 та лойиҳалар ишга туширилган ва 691 та янги иш ўринлари яратилган.

Кичик заноат зоналари давлат томонидан зарур ташқи муҳандислик-коммуникация тармоқлари билан таъминланган.

Бундан ташқари, 2022 йилда 8 та кичик саноат зоналари, шундан 2 та кластер усулида мебель маҳсулотлари ишлаб чиқаришга мўлжаланган кичик саноат зоналар ишга туширилади.

***2. Ёшлар саноат ва тадбиркорлик зоналари.***

***Ёшлар саноат ва тадбиркорлик зоналар тўғрисида норматив ҳужжатлар:***

Ўзбекистон Республикаси Президентининг 2021 йил   
21 апрелдаги “Ёшлар саноат ва тадбиркорлик зоналари фаолиятини ташкил этиш ҳамда ёшларининг тадбиркорликка оид ташаббусларини қўллаб-қувватлаш чора-тадбирлари тўғрисида”ги ПҚ-5088-сонли қарори.

Ўзбекистон Республикаси Вазирлар Маҳкамасининг 2021 йил 10 майдаги “Ёшлар саноат ва тадбиркорлик зонаси ҳамда Ёш тадбиркорларни қўллаб-қувватлаш жамғармаси тўғрсидаги низомларни тасдиқлаш тўғрисида”ги 294-сонли қарори.

Юртбошимизнинг ёш тадбиркорларни қўллаб-қувватлаш мақсадида берган топшириқларига асосан вилоятда жорий йилда 15 та Ёшлар саноат ва тадбиркорлик зоналари ташкил қилинган. Мазкур саноат зоналарининг жами ер майдони 24,5 гектар бўлиб 305 та лотларга ажратилган.

Туман (шаҳар) ҳокимликлари томонидан Ёшлар саноат зоналарига жойлаштириш учун қиймати 207,2 млрд. сўм бўлган 219 та лойиҳалар аниқланган. Бунинг натижасида 1942 та янги иш ўринлари яратилади.

**Ёшлар саноат ва тадбиркорлик зоналарида фаолият бошлаш учун қўланма ва имтиёзлар:**

Ёшлар саноат ва тадбиркорлик зоналарида (ЁСТЗ) “FURSAT” лойиҳаси

 ЁСТЗ бўйича “FURSAT” лойиҳаси ташкил этилган (fursatloyiha.uz) бўлиб, унда 3 та йўналиш мавжуд.

**1. Бизнес-режа қилиш**

**2. Ер олиш (Бино-иншоот)**

**3. Кредит олиш.**

**Ёшлар саноат ва тадбиркорлик зоналарида фаолият бошлаш учун қўланма:**

**1) Бизнес-режа қилиш**

Ёш тадбиркор томонидан www.fursatloyiha.uz орқали бизнес-режа тайёрлаш ёки мавжуд бизнес-режани мукаммаллаштириш учун ариза юборилади. “Лойиҳалар фабрикаси” аризани ўрганиб, ёш тадбиркор билан гаплашади ва бизнес-режани тайёрлаб ёш тадбиркорга топширади. (бепул)

**2) Ер олиш (Бино-иншоот)**

 Ёш тадбиркор томонидан www.fursatloyiha.uz орқали ЁСТЗдан ер олиш (Бино-иншоот) учун ариза юборилади. Аризага бизнес-режа илова қилинади.

Туман (шаҳар) ишчи гуруҳи аризани ўрганиб чиқиб, ижобий ёки рад этиш бўйича хулоса беради.

Ижобий хулоса берилганда, ишчи гуруҳ хулосани:

-ер майдони бўйича кадастр агентлигининг туман (шаҳар) бўлимига беради. Кадастр бўлими хулоса параметрлари асосида ер майдонини аукцион савдоларига чиқаради.

бино-иншоот бўйича Давлат активларини бошқариш агентлигига беради. Давлат активларини бошқариш агентлиги бино-иншоотни сотиш ёки ижарага бериш бўйича хулоса параметрлари асосида аукцион савдолари гачиқаради.

Ёш тадбиркор ЁСТЗга кирмаган ҳудуддан ер майдонлари сотиб олиши мумкин. Бунинг учун кадастр агентлигининг туман (шаҳар) бўлимига тўғридан-тўғри мурожаат қилади (ариза беради). Кадастр бўлими тадбиркор мурожаати асосида ер майдонини аукцион савдоларига чиқаради.

**3). Кредит олиш**

 Ёш тадбиркор томонидан www.fursatloyiha.uz орқали кредит олиш учун ариза юборилади. Аризага бизнес-режа ва лойиҳа жойлашган жойи хужжатлари (ҳоким қарори, аукцион баёни ёки кадастр хужжати) илова қилинади.

Ариза масъул банк томонидан кўриб чиқилади, ёш тадбиркордан банк регламенти бўйича қўшимча ҳужжатлар зарур бўлганда сўралади.

Масъул банк барча ҳужжатларни ўрганиб чиқиб, ижобий қабул қилади ёки асослантирилган рад жавобини беради.

Маъқулланган инвестиция лойиҳалари бўйича масъул банк Инвестициялар ва ташқи савдо вазирлигига буюртманома беради.

Вазирликда маъқулланган лойиҳалар бўйича маблағлар банк талабномасига асосан ажратилади.

**“FURSAT” лойиҳасида кредитлар бўйича имтиёзлар**

Кредитлар 18-30 ёшдаги барча ёш тадбиркорларга берилиши мумкин. Ёшлар саноат ва тадбиркорлик зоналари (ЁСТЗ)да бўлмаган ёшларга ҳам берилади. (ПҚ-5088, ВМК-294 асосида)

Кредитлар бир ёш тадбиркорлик субъекти учун 100 минг АҚШ доллари миқдоригача (миллий валютада йиллик 14 фоиз, хорижий валютада эса йиллик 3 фоиз миқдорида) 7 йилгача муддат билан ажратилади.

Бунда, лойиҳа ЁСТЗда амалга оширилганда қуйидаги кафиллик берилади:

50 %, бироқ 500 млн сўмгача, тадбиркорлик фаолиятини қўллаб-қувватлаш давлат жамғармаси;

50 %, бироқ 500 млн сўмгача, йиллик 2 фоиз ставкасида, устав фонди (капитали)да давлат улуши 50 фоиз ва ундан зиёд бўлган суғурта ташкилотлари суғурта полисини тақдим этади.

ЁСТЗда бўлмаган инвестиция лойиҳалари бўйича кафиллик масъул банк регламенти бўйича амалга оширилади.

Ҳозира бўш тўрган 106 та лотлар аукцион савдоларига чиқарилган.

***Қамаши туманида – 2 та;***

***Қарши туманида – 32 та;***

***Муборак туманида – 7 та;***

***Касби туманида – 7 та;***

***Шаҳрисабз туманида – 2 та;***

***Нишон туманида – 22 та;***

***Ғузор туманида – 24 та;***

***Деҳқонобод туманида 10 та;***

Ёш тадбиркорлар мазкур ер майдонларидан белгиланган тартибда олиб фойдаланишлари мумкин.

**Хорижий инвестиция дастури бўйича.**

2021 йилда тўғридан-тўғри хорижий инвестиция маблағлари ҳисобидан 165,5 млн. доллар хорижий инвестиция ва кредитлар ўзлаштирилиб (110 фоиз), 6 та лойиҳалар тўлиқ қувватда ишга туширилди.

Жумладан:

- Китоб туманида **“Kitob Ip Yigiruv” МЧЖ ҚК** томонидан қиймати 24,0 млн.долларлик ип-калава ишлаб чиқариш (иш ўрни 400 та);

- Қарши шаҳрида **“Uz shoes” МЧЖ** **ҚК** томонидан қиймати 4,5 млн.долларлик пойабзал ишлаб чиқариш лойиҳалари ишга туширилди.

Шунингдек, 2022 йилда 225,3 млн доллар қийматида тўғридан-тўғри хорижий инвестициялар ўзлаштирилиши белгилаб олинган.

Бунинг натижасида, вилоятда йирик объектлардар бири бўлган Китоб туманидаги **“Qarshi conch sement” МЧЖ ҚК** томонидан амалга оширилаётган 150 млн. долларлик йилига   
1,2 млн тонна цемент ишлаб чиқариш лойиҳаси ишга туширилади.

**Экспорт ҳажмини ошириш бўйича.**

Вилоятда 2021 йил якуни билан 217,4 млн. долларлик саноат ва қишлоқ хўжалиги маҳсулотлари экспорти амалга оширилиб, ўтган йилга нисбатан 168 фоиз ўсишга эришилди.

Шунингдек, 5 турдаги янги маҳсулотлар экспортини ўзлаштириш ҳисобига экспортбоп махсулотлар сони 120 тага етказилди. Дунёнинг 7 та давлатларга - Белгия, Испания, Швейцария, Иордания, Голландия, Австралия, ва Чехияга махсулотлар экспорти амалга оширилиб, вилоят бўйича ўзлаштирилган экспорт географияси 40 тага етказилди.

Қайд этиш лозимки, 2021 йилда вилоятимизда маиший электротехника махсулотларининг илк бор экспорти йўлга қўйилди. Азарбойжон ва Қозиғистонда вилоятимизда ишлаб чиқарилган телевизор ва музлатгич (кондиционер)лар экспорти амалга оширилди.

2022 йиллик умумий 248,4 млн. долларлик саноат ва қишлоқ хўжалиги маҳсулотлари экспорти амалга оширилиши ҳамда 2021 йилга нисбатан 150 фоиз ўсишга эришилади.

2022 йил давомида 25 та (тайёр кийимлар, чарм пойабзал, керамик ва гранит плиткалар, озиқ-овқат ҳамда мева-сабзавотлар) янги турдаги маҳсулотлар экспортини йўлга қўйиш ҳамда Вьетнам, Италия, Дания, Чили давлатларининг экспорт географиясини ўзлаштириш кўзда тутилган.

Давлат томонидан **экспортчи корхоналарга** кўрсатиладиган **молиявий ёрдам** ва **субсиядия** турлари тўғрисида:

* Халқаро стандартлар ва сертификатларни жорий қилиш харажатларини тўлаб бериш;
* Тақдимот ва реклама кампанияларини ўтказиш харажатларини тўлаб бериш;
* Халқаро тендер ва танловларда иштирок этиш харажатлари тўлаб бериш;
* Хорижий ваколатли органларда маҳсулотлар ва брендларни рўйхатдан ўтказиш харажатларини тўлаб бериш;
* Бизнес-семинар, тренинг, бизнес-форум ва савдо миссияларида иштирок этиш харажатларини тўлаб бериш;
* Кўргазма — ярмарка тадбирларида иштирок этиш харажатларини тўлаб бериш;
* Экспорт юкларини етказиб бериш учун хаво, авто ва темир йўл транспорти харажатларининг бир (50%) қисмини субсидиялаш;
* Мева – сабзавот ва тўқимачилик махсулотларига фитосанитария сертификати ва келиб чиқиш сертификатини олиш учун субсидиялар ажратиш;
* Суғурта хизматларидан гаров сифатида фойдаланилишда экспортерларга суғурта мукофоти харажатлари учун субсидиялар ажратиш;
* Маҳсулотлар намуналарини хорижга етқазиш билан боғлиқ харажатларини қоплаш;
* Маҳсулот ва хизматларни халқаро электрон савдо майдончаларида рўйхатдан ўтиш ва аъзолик бадалларини тўлаш.